CELEX: E2020C0156
Language: sk
Date: 2020-12-16 00:00:00
Title: Rozhodnutie Dozorného úradu EZVO č. 156/20/COL zo 16. decembra 2020, ktorým sa prijímajú usmernenia k niektorým opatreniam štátnej pomoci v súvislosti so systémom obchodovania s emisnými kvótami skleníkových plynov po roku 2021 [2021/604]

15.4.2021   
               
               
                  SK
               
               
                  Úradný vestník Európskej únie
               
               
                  L 130/1
               
            
         ROZHODNUTIE DOZORNÉHO ÚRADU EZVO č. 156/20/COL
         zo 16. decembra 2020,
         ktorým sa prijímajú usmernenia k niektorým opatreniam štátnej pomoci v súvislosti so systémom obchodovania s emisnými kvótami skleníkových plynov po roku 2021 [2021/604]
         Dozorný úrad EZVO,
         SO ZRETEĽOM na:
         Dohodu o Európskom hospodárskom priestore (ďalej len „Dohoda o EHP“), a najmä na jej články 61 až 63 a na jej protokol 26,
         Dohodu medzi štátmi EZVO o zriadení dozorného úradu a súdu („Dohoda o dozore a súde“), a najmä na jej článok 24 a článok 5 ods. 2 písm. b),
         KEĎŽE:
         Podľa článku 24 Dohody o dozore a súde Dozorný úrad EZVO uvedie do platnosti ustanovenia Dohody o EHP týkajúce sa štátnej pomoci.
         Podľa článku 5 ods. 2 písm. b) Dohody o dozore a súde Dozorný úrad EZVO vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne stanovuje alebo pokiaľ to Dozorný úrad EZVO považuje za nevyhnutné.
         Usmernenia Dozorného úradu EZVO k opatreniam štátnej pomoci v súvislosti so systémom obchodovania s emisnými kvótami skleníkových plynov po roku 2012 sa uplatňujú do 31. decembra 2020 (1).
         Európska komisia („Komisia“) prijala 21. septembra 2020 usmernenia k niektorým opatreniam štátnej pomoci v súvislosti so systémom obchodovania s emisnými kvótami skleníkových plynov po roku 2021 („usmernenia“) (2). Vusmerneniach sa stanovujú podmienky, za ktorých môžu byť osobitné opatrenia pomoci stanovené v článku 10a ods. 6 a článku 10b smernice Európskeho parlamentu a Rady 2003/87/ES (3) vyhlásené za zlučiteľné.
         Usmernenia majú význam aj pre Európsky hospodársky priestor („EHP“).
         V rámci celého Európskeho hospodárskeho priestoru sa má v súlade s cieľom vytvorenia homogénneho EHP, ktorý je stanovený v článku 1 Dohody o EHP, zabezpečiť jednotné uplatňovanie pravidiel EHP týkajúcich sa štátnej pomoci.
         V súčasnosti uplatňované usmernenia Dozorného úradu EZVO je vhodné nahradiť novými usmerneniami k niektorým opatreniam štátnej pomoci v súvislosti so systémom obchodovania s emisnými kvótami skleníkových plynov po roku 2021, ktoré zodpovedajú usmerneniam Komisie (4).
         Podľa odseku II pod nadpisom „VŠEOBECNÉ“ prílohy XV k Dohode o EHP má Dozorný úrad EZVO po konzultácii s Komisiou prijať akty, ktoré zodpovedajú aktom prijatým Európskou komisiou.
         PO KONZULTÁCII s Európskou komisiou,
         PO KONZULTÁCII so štátmi EZVO,
         PRIJAL TOTO ROZHODNUTIE:
         
            Článok 1
            Dozorný úrad EZVO zavádza nové „usmernenia k niektorým opatreniam štátnej pomoci v súvislosti so systémom obchodovania s emisnými kvótami skleníkových plynov po roku 2021“. Nové usmernenia sú pripojené k tomuto rozhodnutiu a tvoria jeho neoddeliteľnú súčasť.
         
         
            Článok 2
            Iba anglické znenie tohto rozhodnutia je autentické.
         
         
            V Bruseli 16. decembra 2020
            
               Za Dozorný úrad EZVO
            
            
               Bente ANGELL-HANSEN
               
                  predsedníčka
               
               
                  zodpovedná členka kolégia
               
            
            
               Frank J. BÜCHEL
               
                  člen kolégia
               
            
            
               Högni KRISTJÁNSSON
               
                  člen kolégia
               
            
            
               Carsten ZATSCHLER
               
                  spolupodpisujúci ako riaditeľ
               
               
                  pre právne a výkonné záležitosti
               
            
         
         
            (1)  Ú. v. EÚ L 296, 7.11.2013, s. 25.
         
            (2)  Ú. v. EÚ C 317, 25.9.2020, s. 5.
         
            (3)  Smernica Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Únii, a ktorou sa mení a dopĺňa smernica Rady 96/61/ES (Ú. v. EÚ L 275, 25.10.2003, s. 32). Smernica bola začlenená do Dohody o EHP v bode 21 písm. a) bode l) prílohy XX rozhodnutím Spoločného výboru EHP č. 146/2007 (Ú. v. EÚ L 100, 10.4.2008, s. 92 a dodatok EHP č. 19, 10.4.2008, s. 90).
         
            (4)  Dokument č.: 1166905.